436 JULIANEHAAB DISTRIKT 
Pilen kan opnaa en Alder af indtil 80 Aar, men bliver dog kun undtagelses- 
vis over 50 Aar gammel, og Stammerne en Diameter af indtil 60 mm. 
Birkekrat. Birken forekommer kun i det sydligste Grønland op til 62° 
N. Brd., men Nord for Arsuk Fjorden er den kun fundet i den lave og smal- 
bladede Form alpestris. 
Birkekrattene har fysiognomisk ganske samme Karakter som Pilekrattene, 
og naar som oftest ikke større Højde end disse, о: omtrent Mandshojde og er 
meget ofte lavere, men lige saa tætte som Pilekrattene. Enkelte Birke naa dog 
betydelig større Højde, som omtalt i det følgende. 
Da baade Birk og Pil ynder gunstig beliggende Skraaninger og godt be- 
skyttede Steder, er de ikke alene hyppig sammenblandet, men det synes ogsaa 
at være Reglen, at der i Birkekrattene i større eller mindre Grad er indblandet 
Pilekrat, sjældnere derimod Røn. Andre Steder er de adskilt, saaledes at der er 
en mer eller mindre skarp Grænse mellem dem, og man kan da iagttage, at Birke- 
krattene indtager de solrigeste og tørreste Steder, og at de holder sig borte fra 
Nordskraaningerne. I Birkekrattene har Buskene ofte samme ensartede Højde 
som i Pilekrattene og kan paa mere vindaabne Steder i deres Form undertiden 
minde om Snedriver. De middelhøje Birkekrat er sædvanlig meget tætte og van- 
skelige at bane sig Vej igennem, og det samme gælder i ikke mindre Grad de lave. 
Krat, der ofte er dannet af smalbladede Former (var. alpestris), hvis Udseende 
kan nærme sig Dværgbirk, der ogsaa ofte er indblandet i de lave Krat. Disse 
hæver sig undertiden saa lidt over det omgivende Terræn, at de næppe fortjener 
Navn af Krat, men har nærmest Karakter af Hede. De kan da ogsaa, lige saa 
vel som Pilekrattene, gaa jævnt over i Hede, men denne har da gerne en egen 
Karakter, idet den hovedsagelig bestaar af Dværgbirk og buskformede Lichener. 
Grenene udgaar ligesom hos Pilene fra en fælles Grund ved Roden, men er i Reg- 
len mere kroget. Selv de højeste Birke har saa godt som aldrig den typiske Form 
af Træer med en enkelt Stamme, men fremviser altid 3—4 Stammer eller Hoved- 
grene omtrent af samme Længde; nogle af dem berører ofte Jorden ved Foden 
og er mer eller mindre liggende, medens andre staar lodrette, hvorved de i Af- 
stand har ganske samme Udseende som opretstaaende Træer. Disse Grene kan 
opnaa en Alder af 60—90 Aar og en Tykkelse af indtil 135 mm, men man har 
ogsaa fundet en enkelt Stamme med et Gennemsnit af 165 mm. Medens Birke- 
krattene saaledes i Almindelighed sjældent bliver over Mandshojde, finder man 
i de indre Fjorde betydelig større Buske, saaledes navnlig i Kinguadalen ved 
Taserssuak Søen, hvor Birkene opnaar en Højde af 6—7 m. Om man vil betegne 
Planter af denne Størrelse som Buske eller Træer, er naturligvis en Smagssag. 
Ved de sydligste Handelspladser har de Danske hver Sommer, men særlig 
i tidligere Tid, hentet Birkebrænde fra det Indre af Fjordene, og der har jævnlig 
været klaget over, at Birkekrattene som Følge deraf blev forhuggede; men at 
det sparsomme Forbrug skulde udøve nogen kendelig Formindskelse af Forraadet, 
er næppe sandsynligt, i hvert Fald kan det kun dreje sig om de største Buske 
allernærmest Stranden paa de lettest tilgængelige Steder. Der er saa meget mindre 
